## El director general de Transparència destaca la plataforma TEP de la Generalitat “com a ferramenta que facilita el compliment de les obligacions a les entitats privades”

*** El director general de Transparència i Participació, José Tárrega, intervé en la clausura de la jornada ‘La transparència en els subjectes privats’ a la Universitat d’Alacant
* La plataforma de Transparència en Entitats Privades (TEP) permet complir amb els requeriments de publicitat activa a entitats que reben subvencions**

El director general de Transparència i Participació, José Tárrega, ha intervingut en la clausura de la Jornada ‘La transparència en els subjectes privats’, una sessió organitzada per la Universitat d’Alacant que ha reunit diferents especialistes per a abordar qüestions relacionades amb la publicitat activa que duen a terme les entitats privades.

El director general de Transparència ha parlat de la plataforma de Transparència en Entitats Privades (TEP) de la Generalitat “com a ferramenta que facilita el compliment de les obligacions de transparència a estes entitats i persones jurídiques que tenen l’obligació de publicar determinada informació pel fet de ser beneficiàries d’ajudes o subvencions públiques”.

Durant la seua intervenció, José Tárrega ha recordat el recent reconeixement de la Xarxa Acadèmica de Govern Obert Internacional a TEP i als projectes de la GVA en matèria de transparència, “iniciatives en les quals continuarem treballant per a millorar els continguts de publicitat activa i rendició de comptes”.

TEP és l’aplicació que la Generalitat posa a la disposició de les entitats privades que perceben subvencions per damunt d’uns certs llindars: 100.000 euros de qualsevol administració pública i 50.000 d’una administració valenciana, perquè puguen complir amb les seues obligacions de publicitat activa.

Durant l’any 2023, un total de 108 entitats privades han utilitzat la plataforma per a acomplir les seues obligacions de publicitat activa.

Fecha: 18/04/2024